|  |
| --- |
| **Správa o účasti verejnosti na tvorbe právneho predpisu****Scenár 1: Verejnosť je informovaná o tvorbe právneho predpisu** |
| **Fáza procesu** | **Subfáza** | **Kontrolná otázka** | **Á** | **N** |
| **1. Príprava tvorby právneho predpisu** | 1.1 Identifikácia cieľa | Bol zadefinovaný cieľ účasti verejnosti na tvorbe právneho predpisu? | ☒ | ☐ |
| 1.2 Identifikácia problému a alternatív | Bola vykonaná identifikácia problému a alternatív riešení? | ☒ | ☐ |
| **2. Informovanie verejnosti o tvorbe právneho predpisu** | 2.1 Rozsah informácií | Boli verejnosti poskytnuté informácie o probléme, ktorý má predmetný právny predpis riešiť? | ☒ | ☐ |
| Boli verejnosti poskytnuté informácie o cieli účasti verejnosti na tvorbe právneho predpisu spolu s časovým rámcom jeho tvorby? | ☒ | ☐ |
| Boli verejnosti poskytnuté informácie o plánovanom procese tvorby právneho predpisu? | ☒ | ☐ |
| 2.2 Kontinuita informovania | Boli verejnosti poskytnuté relevantné informácie pred začatím tvorby právneho predpisu? | ☒ | ☐ |
| Boli verejnosti poskytnuté relevantné informácie počas tvorby právneho predpisu? | ☒ | ☐ |
| Boli verejnosti poskytnuté relevantné informácie aj po ukončení tvorby právneho predpisu? | ☐ | ☒ |
| 2.3 Kvalita a včasnosť informácií | Boli relevantné informácie o tvorbe právneho predpisu verejnosti poskytnuté včas? | ☒ | ☐ |
| Boli relevantné informácie o tvorbe právneho predpisu a o samotnom právnom predpise poskytnuté vo vyhovujúcej technickej kvalite? | ☒ | ☐ |
| 2.4 Adresnosť informácií | Boli zvolené komunikačné kanály dostatočné vzhľadom na prenos relevantných informácií o  právnom predpise smerom k verejnosti?  | ☒ | ☐ |
| **3. Vyhodnotenie procesu tvorby právneho predpisu** | 4.1 Hodnotenie procesu | Bolo vykonané hodnotenie procesu tvorby právneho predpisu? | ☐ | ☒ |
| Bola zverejnená hodnotiaca správa procesu tvorby právneho predpisu? | ☐ | ☒ |
| Bol splnený cieľ účasti verejnosti na tvorbe právneho predpisu? | ☒ | ☐ |

Ministerstvo životného prostredia Slovenskej republiky dňa 7. júna 2021 zverejnilo prostredníctvom portálu SLOV-LEX Predbežnú informáciu (PI/2021/113) k návrhu zákona, ktorým sa mení a dopĺňa zákon č. 414/2012 Z. z. o obchodovaní s emisnými kvótami a o zmene a doplnení niektorých zákonov v znení neskorších predpisov. K predmetnej informácii bolo v termíne do 18. júna 2021 prijatých deväť vyjadrení.

|  |  |  |
| --- | --- | --- |
| **SUBJEKT** | **VYJADRENIE** | **STANOVISKO MŽP SR** |
| **SOPK (Slovenská obchodná a priemyselná komora)** | K PI/2021/113 - za sekciu teplárenstva SOPK - Jozef Adam (MH Teplárenský holding), podpredseda sekcieK vyššie uvedenej Predbežnej informácii predkladáme nasledovné vyjadrenie spracované ako Podnet č. 1 a Podnet č. 2.Podnet č.1: Vylúčenie MF SR zo spolurozhodovania o výnosoch z dražieb (zrušenie § 18, ods. 7 zákona č. 414/2012 Z.z.)Navrhujeme zrušiť §18, ods. (7): „Výška použiteľného výnosu z dražieb kvót na účely podľa odseku 4 sa určí na základe dohody ministerstva a Ministerstva financií Slovenskej republiky každoročne do 30. septembra. Výsledok dohody nemôže byť nižší ako 30 % ročného výnosu z dražieb kvót.“Vysvetlenie:Hoci vítame predstavený návrh MŽP SR na zvýšenie percentuálneho podielu využitia výnosov z dražieb kvót skleníkových plynov na minimálne 50% (z pôvodných 30%), dovoľujeme si navrhnúť úplné zrušenie uvedeného ustanovenia, keďže je v rozpore s § 3, písm. t) zákona č. 587/2004 Z.z i § 18, ods. 4 zákona č. 414/2012 Z.z. Výnosy z dražieb emisných kvót totiž nie sú príjmom štátneho rozpočtu, ale priamo Environmentálneho fondu, a preto nie je dôvod, aby sa ministerstvo financií SR podieľalo na určovaní výšky použiteľného výnosu z dražieb kvót skleníkových plynov. Navyše povinný nákup emisných kvót nemá predstavovať dodatočné daňové zaťaženie, ale motiváciu pre prevádzkovateľov k znižovaniu emisií skleníkových plynov. Samozrejme za účelom znižovania emisií je nevyhnutné investovať, na čo majú slúžiť práve výnosy z predaja emisných kvót. Dnes sú tieto financie považované za príjem štátneho rozpočtu, a teda sú využívané i na iné ako environmentálne ciele. Avšak týmto spôsobom nadmerne zaťažujeme slovenských prevádzkovateľov a buď znižujeme ich konkurencieschopnosť, keďže vlastné zdroje nemôžu využiť na zefektívňovanie svojich činností alebo zvyšujeme koncové ceny odberateľom energie v prípade sektoru teplárenstva. | V návrhu zákona, ktorým sa mení a dopĺňa zákon č. 414/2012 Z. z. o obchodovaní s emisnými kvótami a o zmene a doplnení niektorých zákonov v znení neskorších predpisov (ďalej len „návrh zákona“) sa v § 18 odsek 7 zvyšuje výška použiteľnej časti výnosu z 30 % na 70 % a vypúšťa sa odsek 8, ktorý umožňoval v odôvodnených prípadoch meniť výšku percentuálnej distribúcie použiteľného výnosu z dražieb kvót.Výnosy z predaja emisných kvót formou dražby sú príjmom EF, ale zároveň sú to verejné financie. Z tohto dôvodu je rozhodnutie o použiteľnej výške z týchto výnosov v kompetencii MF SR - ide o rozhodovanie sa o rozpočte verejnej správy, čo je v gescii MF SR a nie iného rezortu. |
| **SOPK (Slovenská obchodná a priemyselná komora)** | Podnet č.2: Zapojenie prevádzok s nižším tepelným príkonom (úprava Prílohy č. 1 zákona č. 414/2012 Z.z.)Navrhujeme znížiť celkový menovitý tepelný príkon spaľovacieho zariadenia na 10 MW (Príloha č. 1 zákona č. 414/2012 Z.z., navrhujeme nové znenie bodu 3 a prvej položky v Tabuľke A - zmeny sú podčiarknuté):„Spaľovanie palív v zariadeniach s celkovým menovitým tepelným príkonom väčším ako 10 MW (okrem zariadení na spaľovanie nebezpečného alebo komunálneho odpadu).“„V prípade menovitého tepelného príkonu spaľovacích zariadení je prahová hodnota stanovená na úrovni 10 MW. Na účely posúdenia hranice 10 MW menovitého tepelného príkonu sa sčítajú menovité tepelné príkony všetkých spaľovacích zariadení, ktoré majú menovitý tepelný príkon rovný alebo väčší ako 3 MW. Zariadenia, ktoré používajú výlučne biomasu, sa na účely tohto výpočtu neberú do úvahy. Ak je hodnota súčtov menovitých tepelných príkonov väčšia ako 10 MW, do povolenia je potrebné zahrnúť všetky spaľovacie zariadenia v prevádzke, t. j. aj tie, ktoré majú menší menovitý tepelný príkon ako 3 MW, a aj zariadenia používajúce ako palivo biomasu. V oboch prípadoch sa berú do úvahy aj rezervné a záložné zariadenia. Rezervné a záložné zariadenia sa nezapočítavajú na účely celkového menovitého tepelného príkonu vtedy, ak technicky nemôžu paralelne fungovať s hlavnými zariadeniami z technických alebo legislatívnych dôvodov.“Vysvetlenie:Pokiaľ ide o spaľovacie zariadenia, v súčasnosti sú povinnými účastníkmi schémy obchodovania s emisnými kvótami len prevádzkovatelia prevádzky s celkovým menovitým tepelným príkonom väčším ako 20 MW (§ 2, písm. n) v spojení s Prílohou č. 1 zákona č. 414/2012 Z.z.). Je pravdou, že túto istú hodnotu uvádza i Príloha č. I smernice č. 2003/87/ES, čo však neznamená, že členský štát Európskej únie si nemôže predmetnú hranicu posunúť i nižšie. I v Slovenskej republike bola ešte v roku 2011 minimálna hodnota celkového tepelného príkonu spaľovacieho zariadenia stanovená na úrovni 15 MW (Tabuľka B, Príloha č. I zákona č. 572/2004 Z.z. o obchodovaní s emisnými kvótami účinného do 28. februára 2011) a dokonca v roku 2007 bola na úrovni „len“ 10 MW (Tabuľka B, Príloha č. I zákona č. 572/2004 Z.z. o obchodovaní s emisnými kvótami účinného do 31. marca 2007). Aj z tohto dôvodu si dovoľujeme navrhnúť zníženie minimálnej hodnoty celkového tepelného príkonu spaľovacieho zariadenia z 20 MW na minimálne 10 MW znamenajúce začlenenie prevádzkovateľa do systému obchodovania s emisiami, ako tomu bolo i v minulosti. Nevidíme totiž dôvod na pokračovanie diskriminácie prevádzkovateľov veľkých spaľovacích zariadení (nad 20 MW tepelného výkonu), ak v princípe i prevádzkovatelia menších spaľovacích zariadení (pod 20 MW tepelného výkonu) generujú emisie skleníkových plynov a v súčasnosti nepodliehajú žiadnym rovnocenným motivačným opatreniam. Ak teda chceme (i) motivovať prevádzkovateľov spaľovacích zariadení k ekologizácii výroby a (ii) priblížiť sa energeticko-klimatickým cieľom 2030 a klimatickej neutralite do roku 2050, je potrebné do systému obchodovania s emisnými kvótami zaradiť čím väčšie množstvo prevádzok. Zároveň tak dôjde k zrovnoprávneniu väčších a menších prevádzkovateľov spaľovacích zariadení a rovnako aj ich klientov, čiže koncových odberateľov tepla. Pochopiteľne všetci povinní účastníci ETS následne získavajú možnosť uchádzať sa aj o finančné prostriedky Environmentálneho fondu. | Prevádzky, ktoré nie sú povinnými účastníkmi systému obchodovania budú predmetom pripravovaného zákona o zmene klímy. |
| **APZ (Asociácia priemyselných zväzov)** | Podnet č. 1:K § 18 ods. 7Navrhujeme maximalizovať výšku použiteľného výnosu z dražieb kvót na účely uvedené v § 18 ods. 4 a v tomto zmysle upraviť §18 odsek 7 tak, aby minimálna hranica bola z aktuálnych 30 % posunutá podstatne smerom hore (ideálne na 100 %).Odôvodnenie:Usmernenie EC samo o sebe už predpokladá kompenzovanie priemyslu nie v plnej výške, ale iba do výšky 75% zvýšených nákladov, pričom použiteľný výnos z dražieb kvót vo výške 100%, zabezpečí kompenzovanie priemyslu stále iba na cca 60% toho čo určuje usmernenie EC (za predpokladu existujúcej percentuálnej distribúcie použitia výnosu kde je pre priemysel alokovaných 25%). | V návrhu zákona sa v § 18 odsek 7 zvyšuje výška použiteľnej časti výnosu z 30 % na 70 %.Podľa smernice EU ETS (2003/87/ES - o európskom systéme obchodovania s emisným kvótami) by sa aspoň 50 % z výnosov z predaja emisných kvót v dražbách malo použiť na klimatické účely. |
|  | Podnet č. 2:K § 18 ods. 4Navrhujeme upraviť percentuálne rozloženie použitia výnosov získaný z dražieb kvót uvedené v § 18 ods. 4 tak, aby pre financovanie schémy štátnej pomoci – písm. b) - bolo použité minimálne 50%.Odôvodnenie:Usmernenie EC samo o sebe už predpokladá kompenzovanie priemyslu nie v plnej výške, ale iba do výšky 75% zvýšených nákladov, pričom:- alokácia 50% pre štátnu pomoc, zabezpečí kompenzovanie priemyslu stále iba na cca 40% toho čo určuje usmernenie EC (za predpokladu existujúceho minima 30% použiteľného výnosu - §18 odsek 7),- alokácia 50% pre štátnu pomoc, zabezpečí kompenzovanie priemyslu stále iba na cca 90% toho čo určuje usmernenie EC (za predpokladu zvýšeného minima 70% použiteľného výnosu - §18 odsek 7). | Podľa čl. 10a ods. 6 smernice EU ETS 2003/87/ES sa členské štáty snažia v prospech odvetví alebo pododvetví vystavených skutočnému riziku úniku uhlíka v dôsledku výrazných nepriamych nákladov využívať najviac 25% príjmov z obchodovania s kvótami formou aukcie. Rozdelenie/úprava výšky percenta v §18 ods. 4 písm. b) zákona o obchodovaní bude výsledkom diskusie a politického rozhodnutia.Podľa aktuálneho rastúceho vývoja ceny emisných kvót je možné predpokladať, že suma, ktorá bude k dispozícii na využitie na kompenzácie nepriamych nákladov bude vyššia, čo bude zabezpečené vďaka nasledovným navrhovaným zmenám:- zvyšuje sa výška použiteľnej časti výnosu z 30 % na 70 %,- v návrhu zákona sa § 18 odsek 8 vypúšťa. |
|  | Podnet č. 3:K § 18 ods. 8Navrhujeme zo zákona vypustiť celé znenie § 18 ods. 8, ktoré umožňuje ministerstvu meniť výšku percentuálnej distribúcie použiteľného výnosu z dražieb kvót na účely podľa odseku 4.Odôvodnenie:Uvedené znenie ods. 8 zavádza značnú neistotu pre podnikateľské subjekty. Subjekty ktorých sa to dotýka nebudú schopné investovať do ďalšej budúcnosti a rozvoja v danom segmente, a tým je reálne ohrozená ich existencia.Sme názoru, že zákon má určovať jasné podmienky a limity a je minimálne neobvyklé dať nejakému subjektu právomoc tieto zákonné podmienky meniť bez zákonom jasne definovaných podmienok (potom je celý zákon zbytočný). | V návrhu zákona sa § 18 odsek 8 vypúšťa. |
|  | Podnet č. 4:Spoločne k podnetom č. 1 - 3Všetky vyššie uvedené podnety predkladáme v záujme udržania konkurencieschopnosti dotknutého priemyslu. V prípade, že nedôjde k zásadným legislatívnym úpravám v zákone č. 414/2012 Z. z., ktoré budú maximalizovať použitie prostriedkov Environmentálneho fondu v prospech pomoci dotknutému priemyslu, dôjde k jeho postupnému zániku, vrátane týchto následkov:• Ekologické: - Zhoršenie globálneho znečistenia skleníkovými plynmi v dôsledku toho, že produkcia moderných európskych fabrík spĺňajúcich náročné environmentálne a iné kritéria, bude nahradená produkciou fabrík v krajinách, kde takéto nároky nie sú. napr. výroba hliníka v SR tvorí CO2 stopu v hodnote 4,6 t CO2 na 1 tonu hliníka, pričom produkcia hliníka v Ázii má stopu v hodnote 18 t CO2 na tonu hliníka.• Ekonomické:- dobrovoľná deindustializácia európskeho priestoru a zvyšovanie závislosti na dovoze niektorých komodít / tovarov,- zhoršenie ekonomicko sociálneho prostredia – tvorba HDP, zamestnanosť,- zníženie zdrojov na riešenie environmentálnych otázok - budúce prímy Envirofondu budú ovplyvnené odchodom fabrík, ktoré priamym aj nepriamym spôsobom (v elektrine) platili za CO2 povolenky. | V návrhu zákona sa v § 18 odsek 7 zvyšuje výška použiteľnej časti výnosu z 30 % na 70 %.Podľa smernice EU ETS (2003/87/ES - o európskom systéme obchodovania s emisným kvótami) by sa aspoň 50 % z výnosov z predaja emisných kvót v dražbách malo použiť na klimatické účely. |
|  | Podnet č. 5:k Prílohe č. 3b k zákonu č. 414/2012 Z. z. KRITÉRIÁ NA OVEROVANIE SPRÁVY O EMISIÁCH SKLENÍKOVÝCH PLYNOV Z PREVÁDZKY ALEBO Z LETECKÝCH ČINNOSTÍ POČAS PREDCHÁDZAJÚCEHO KALENDÁRNEHO ROKA, bod 4Navrhujeme zakomponovať virtuálne overovanie správ na základe oznámenia bez zdĺhavého procesu následného povolenia. Ak sa totiž ako napr. v prípade ochorenia COVID-19 zmení situácia u overovateľa alebo prevádzkovateľa pár dní pred overovaním, čakanie na povolenie nemá opodstatnenie. Je možné vopred zadefinovať požiadavky na vzdialené overovanie, ktoré budú pokrývať už v zákone potrebné náležitosti. | Schválenie rozhodnutia overovateľa vykonať virtuálnu návštevu na mieste príslušným orgánom vyplýva z čl. 34a vykonávacieho nariadenia Komisie (EÚ) 2020/2084 zo 14. decembra 2020, ktorým sa mení a opravuje vykonávacie nariadenie (EÚ) 2018/2067 o overovaní údajov a o akreditácii overovateľov podľa smernice Európskeho parlamentu a Rady 2003/87/ES. |
|  | Podnet č. 6:K Prílohe č. 1 k zákonu č. 414/2012 Z. z. ZOZNAM ČINNOSTÍ KATEGÓRIE ČINNOSTÍ Navrhujeme zadefinovanie nových ekologických palív – napr. bioplyny, biometán. Použitím daných palív a ich následným spaľovaním sa vyprodukujú minimálne emisie CO2. | Palivá z biomasy a bioplyn sú definovaného v čl. 3 vykonávacieho nariadenia Komisie (EÚ) zo 14. decembra 2020, ktorým sa mení a opravuje vykonávacie nariadenie (EÚ) 2018/2066 o monitorovaní a nahlasovaní emisií skleníkových plynov podľa smernice Európskeho parlamentu a Rady 2003/87/ES. |
|  | Podnet č. 7:K § 31 ods. 1Zjednodušenie a sprehľadnenie foriem správ, zasielania a prispôsobenie systému na nové požiadavky, ktorý zohľadňuje veľkosť požadovaných dokumentov. Napr. v tomto roku požiadavka na spracovanie „Správa úrovne činností z kĺzavého priemeru 2 rokov„ => bola vyžadovaná zaslanie mailom, ale kvôli veľkosti mali prevádzkovatelia problém, aby to prešlo a nebolo možné ju priamo vyplniť a uložiť do elektronického systému. | Po aktualizácii elektronického systému na nové formuláre sa dokumenty nebudú posielať prostredníctvom emailov. |